**Kazakstan** osallistui **Rio de Janeiron kesäolympialaisiin 2016** 101 urheilijan joukkueella. Kazakstanilaisurheilijat osallistuivat yhteensä 19 eri lajiin. Kazakstanilaisurheilijat saavuttivat 18 mitalia, joista kolme oli kultaisia, viisi hopeisia ja kymmenen pronssisia. Suurin osa mitaleista tuli kamppailulajeista ja painonnostosta. Kazakstan oli olympialaisten mitalitaulukon 22.

Mitalistit
----------

### Kultaa Kultaa

* Nijat Rahimov (Miesten painonnoston 77 kg)
* Dmitriy Balandin (Miesten rintauinnin 200 m)
* Daniyar Yeleussinov (Miesten nyrkkeilyn 69 kg)

### Hopeaa Hopeaa

* Jeldos Smetov (Miesten judon 60 kg)
* Zhazira Zhapparkul (Naisten painonnoston 69 kg)
* Vasiliy Levit (Miesten nyrkkeilyn 91 kg)
* Adilbek Niyazymbetov (Miesten nyrkkeilyn 81 kg)
* Guzel Manyurova (Naisten painin 75 kg)

### Pronssia Pronssia

* Otgontsetseg Galbadrakh (Naisten judon 48 kg)
* Farkhad Kharki (Miesten painonnoston 62 kg)
* Karina Goricheva (Naisten painonnoston 63 kg)
* Denis Ulanov (Miesten painonnoston 85 kg)
* Olga Rypakova (Naisten kolmiloikka)
* Alexandr Zaichikov (Miesten painonnoston 105 kg)
* Elmira Syzdykova (Naisten painin 69 kg)
* Yekaterina Larionova (Naisten painin 63 kg)
* Ivan Dychko (Miesten nyrkkeilyn yli 91 kg)
* Dariga Shakimova (Naisten nyrkkeilyn 75 kg)

Joukkue
-------

### Ammunta Ammunta

*Pääartikkeli: Ammunta kesäolympialaisissa 2016*
Ammuntakilpailuihin osallistui viisi eri urheilijaa. Heistä kukaan ei edennyt karsintakilpailusta loppukilpailuun tai välieriin.

Miesten pistoolikilpailuihin osallistuivat Vladimir Issachenko ja Rashid Yunusmetov, jotka kumpikin kilpailivat sekä 10 metrin ilmapistoolissa että 50 metrin pistoolikilpailuun. Issachenko oli 10 metrillä karsintojen 23. ja 50 metrillä 36. Yunusmetov oli samoissa kilpailuissa 40. ja 13. Yuriy Yurkov kilpaili kaikissa kolmessa miesten kiväärikilpailussa. 10 metrin ilmakiväärikilpailussa hän oli 44. 50 metrin kilpailussa 25. ja asentokilpailussa 29. Naisten kiväärikilpailuihin osallistui Yelizaveta Korol, joka oli 10 metrin ilmakiväärikilpailussa 37. ja asentokilpailussa 26. Ainoa haulikkoampuja oli Mariya Dmitriyenko, joka osallistui naisten trapin karsintoihin. Hän oli karsintojen kahdeksas 66 pisteellä.

### Jousiammunta Jousiammunta

*Pääartikkeli: Jousiammunta kesäolympialaisissa 2016*
Kazakstanilla oli kaksi edustajaa jousiammunnassa, kun Luiza Saidiyeva osallistui naisten ja Sultan Duzelbayev miesten yksilökilpailuun. Duzelbayev voitti ensimmäisen ottelunsa, mutta toisessa ottelussaan hän hävisi italialaiselle Mauro Nespolille. Saidiyeva hävisi ensimmäisen ottelunsa, joten hänen lopullinen sijoituksensa oli 33.

| Urheilija | Kilpailu | Ranking-kierros | 1. pudotuskierros | 2. pudotuskierros | 3. pudotuskierros | Puolivälierä | Välierä | Loppukilpailu |
| --- | --- | --- | --- | --- | --- | --- | --- | --- |
| Tulos | Sijoitus | VastustajaTulos | VastustajaTulos | VastustajaTulos | VastustajaTulos | VastustajaTulos | VastustajaTulos | Sijoitus |
| Sultan Duzelbayev | Miesten yksilö | 648 | 48. |  Gu Xs (CHN)  6–4 |  Mauro Nespoli (ITA)  0–6 | — | 17. |
| Luiza Saidiyeva | Naisten yksilö | 625 | 36. |  Anastasia Pavlova (UKR)  0–6 | — | 33. |
|

### Judo Judo

*Pääartikkeli: Judo kesäolympialaisissa 2016*
Judoon osallistui yhteensä kuusi kazakstanilaista urheilijaa. Näistä neljä kilpaili miesten sarjoissa ja kaksi naisten.

Miesten 60 kg sarjassa Jeldos Smetov pääsi aloittamaan toisella kierroksella, jolla voitti libyalaisen Mohamed El-Kawisahin. Neljännesvälierissä Smetov voitti englantilaisen Ashley McKenzien. Puolivälierissä hän voitti uzbekistanilaisen Dijorbek Urozbojevin ja välierissä azerbaidžanilaisen Orkhan Safarovin. Loppuottelussa Smetov kuitenkin hävisi venäläiselle Beslan Mudranoville, joten Smetov sai lopulta olympiahopeaa. Miesten 66 kg sarjassa Zhansay Smagulov voitti ensimmäisen ottelunsa, mutta toisessa hän hävisi eteläkorealaiselle An Baulille. 73 kg sarjassa Didar Khamza voitti ensimmäisellä kierroksella gambialaisen Faye Njien, mutta hävisi toisen ottelunsa azerbaidžanilaiselle Rustam Orujoville. Miesten neljäs edustaja oli Maxim Rakov, joka kilpaili 100 kg sarjassa. Hän voitti virolaisen Grigori Minaskinin, mutta hävisi tšekkiläiselle Lukáš Krpálekille.

Naisissa Otgontsetseg Galbadrakh otteli 48 kg sarjassa. Hän pääsi aloittamaan suoraan neljännesvälieristä, jossa hän voitt guineabissaulaisen Taciana Liman. Otgontsetseg hävisi puolivälierissä japanilaiselle Ami Kondolle, mutta pääsi keräilyeriin. Keräilyerissä hän voitti unkarilaisen Éva Csernoviczkin ja pronssiottelussa Dayaris Mestre Álvarezin, joten Otgontsetseg saavutti lopulta olympiapronssia. Toinen naisjudoka oli Marian Urdabayeva, joka kilpaili 63 kg sarjassa. Urdabayeva hävisi ensimmäisen ottelunsa kiinalaiselle Yang Junxialle.

###  Melonta

*Pääartikkeli: Melonta kesäolympialaisissa 2016*
Yekaterina Smirnova oli ainoa kazakstanilainen meloja koskimelonnassa. Hän oli 19. eikä päässyt karsinnoista välieriin.

Ratamelonnassa Kazakstanilla oli miesedustaja seitsemässä kilpailussa ja naisissa neljässä kilpailussa. Timur Khaidarov kilpaili kanadalaisyksikön 200 metrin ja 1000 metrin kilpailussa. 200 metrin kilpailussa hän oli B-finaalin kuudes ja 1000 metrillä hän ei päässyt välieristä jatkoon. Kajakkiyksikkökilpailuissa Aleksey Dergunov ei päässyt 200 metrin eikä Ilya Golendov 1000 metrin alkueristä jatkoon. Miesten kajakkikaksikon 200 metrillä kazakstanilaiskaksikko oli 12. ja 1000 metrillä 11. Kajakkinelikon 1000 metrin kilpailussa Kazakstanin joukkue oli 10.

Naisissa Inna Klinova oli kajakkiyksikön 200 metrin kilpailun 8. 500 metrin kajakkiyksikkökilpailussa Zoya Ananchenko oli 19. Kajakkikaksikon 500 metrin kilpailussa kazakstanilaispari oli seitsemäs. Kajakkinelikkokilpailussa Kazakstanin joukkue oli 10.

### Miekkailu Miekkailu

*Pääartikkeli: Miekkailu kesäolympialaisissa 2016*
Ainoa kazakstanilainen miekkailia Rion olympialaisissa oli Ilya Mokretsov, joka kilpaili miesten kalvassa. Mokretsov hävisi ensimmäisen ottelunsa yhdysvaltalaisen Daryl Homerille 15–11.

###  Nykyaikainen viisiottelu

*Pääartikkeli: Nykyaikainen viisiottelu kesäolympialaisissa 2016*
Yelena Potapenko kilpaili naisten kilpailussa. Hänen loppusijoituksensa oli 10. Hänen paras lajinsa oli uinti, jossa hän oli 5. nopein. Pavel Ilyashenko oli miesten kilpailussa 35. Hänen paras lajinsa oli ampumajuoksu, jossa hän oli 17.

### Nyrkkeily Nyrkkeily

*Pääartikkeli: Nyrkkeily kesäolympialaisissa 2016*
Danijar Jeleussinov voitti kultaa miesten 69 kg sarjassa.
Nyrkkeilyssä Kazakstanilla oli edustaja jokaisessa miesten kymmenessä painoluokassa sekä kahdessa naisten painoluokassa. Kazakstanilaisnyrkkeilijät saavuttivat yhden kultamitalin, kaksi hopeaa ja kaksi pronssia nyrkkeilyssä.

Miesten 49 kg sarjassa Birzhan Zhakypov voitti neljännesvälieräottelunsa, mutta hävisi puolivälierissä uzbekistanilaiselle Hasanboj Dusmatoville. 52 kg sarjassa Olzhas Sattibayev voitti ensimmäisen ottelunsa, mutta hävisi neljännesvälierissä Elvin Mamishzadalle. Kairat Yeraliyev pääsi neljännesvälieriin 56 kg sarjassa. 60 kg sarjassa Berik Abdrakhmanov ja 64 kg sarjassa Ablaikhan Zhussupov hävisivät ensimmäiset ottelunsa. Ainoan kultamitalin nyrkkeilystä toi Danijar Jeleussinov, joka voitti miesten 69 kg sarjan. Hän voitti loppuottelussa uzbekistanilaisen Šahram Gijasovin. 75 kg sarjassa Zhanibek Alimkhanuly voitti kaksi ensimmäistä otteluaan, mutta puolivälierissä hän hävisi azerbaidžanilaiselle Kamran Shakhsuvarlylle. Adilbek Niyazymbetov kilpaili 81 kg sarjassa. Niyazymbetov pääsi aina loppuotteluun asti, jossa kuitenkin hävisi kuubalaiselle Julio César La Cruzille. 91 kg sarjassa Vasiliy Levit saavutti myös hopeaa, kun hän hävisi loppuottelussa Jevgeni Tištšenkolle. Yli 91 kg sarjassa Ivan Dychko pääsi välieriin saakka, mutta tuolloin hän hävisi brittiläiselle Joe Joycelle. Dychko uusi näin Lontoon olympialaisissa saavuttamansa olympiapronssin.

Naisissa Zhaina Shekerbekova hävisi 51 kg sarjan puolivälierissä ranskalaiselle Sarah Ourahmounelle. 75 kg sarjassa Dariga Shakimova voitti kaksi ensimmäistä otteluaan, mutta hävisi välierissä yhdysvaltalaiselle Claressa Shieldsille. Shakimova saavutti täten pronssia.

### Painonnosto Painonnosto

*Pääartikkeli: Painonnosto kesäolympialaisissa 2016*
Painonnostoon osallistui kahdeksan kazakstanilaista urheilijaa. Miehet saavuttivat neljä mitalia, joista yksi oli kultainen ja loput pronssisia. Kolme naisurheilijaa saavuttivat yhteensä yhden hopean ja yhden pronssin.

Miehissä kevein urheilija oli Arli Chontey, joka kilpaili 56 kg sarjassa. Hänen yhteistuloksensa 278 kg riitti neljänteen sijaan. 62 kg sarjassa Farkhad Kharki teki yhteistuloksen 305 kg, joka riitti kolmanteen sijaan. Ainoan kultamitalin toi Nijat Rahimov, joka kilpaili 77 kg sarjassa. Hän tempasi 165 kg, joka oli kolmanneksi paras tulos. Hänen työntötuloksensa 214 kg oli sarjan paras ja tämä riitti sarjan voittoon. 85 kg sarjassa Denis Ulanov saavutti pronssia yhteistuloksella 390 kg, ja 105 kg sarjassa saman mitalin ansaitsi Alexandr Zaichikov tuloksella 416 kg.

Naisten sarjoissa Margarita Yelisseyeva kilpaili 48 kg sarjassa. Hänen yhteistuloksensa 186 kg riitti viidenteen sijaan. Karina Goricheva kilpaili 63 kg sarjassa. Gorichevan yhteistulos 243 kg oli sarjan kolmanneksi paras. 69 kg sarjassa Zhazira Zhapparkul oli toinen tuloksella 259 kg.

### Paini Paini

*Pääartikkeli: Paini kesäolympialaisissa 2016*
Painiin osallistui yhteensä 12 kazakstanilaista urheilijaa. Miesten vapaapainiin osallistui viisi urheilijaa. Näistä parhaiten sijoittui Galymzhan Usserbayev, joka oli viides. Kreikkalais-roomalaiseen painiin osallistui kolme urheilijaa. Näistä kukaan ei voittanut toisen kierroksen otteluaan. Naisten vapaapainissa kazakstanilaiset painijat saavuttivat kolme mitalia. Yekaterina Larionova saavutti pronssia 63 kg sarjassa. Elmira Syzdykova oli samalla sijalla 69 kg sarjassa. Olympiahopeaa saavutti Guzel Manyurova, joka voitti kolme ensimmäistä otteluaan, mutta hävisi loppuottelussa kanadalaiselle Erica Wiebelle.

### Pyöräily Pyöräily

*Pääartikkeli: Pyöräily kesäolympialaisissa 2016*
Bakhtiyar Kozhatayev ja Andrey Zeyts kilpailivat miesten maantieajossa. Kozhatayev oli kilpailun 61. ja Zeyts 8. Zeyts kilpaili myös aika-ajossa, jossa oli 24. Ainoa ratapyöräilijä oli Artyom Zakharov, joka kilpaili miesten omniumissa. Hän oli loppupisteissä kymmenes.

### Pöytätennis Pöytätennis

*Pääartikkeli: Pöytätennis kesäolympialaisissa 2016*
Pöytätenniksessä Kirill Gerassimenko kilpaili miesten kaksinpelissä. Hän hävisi ensimmäisessä ottelussaan unkarilaiselle Ádám Pattantyús 1–4.

### Soutu Soutu

*Pääartikkeli: Soutu kesäolympialaisissa 2016*
Soudussa Kazakstanilla oli edustus kummankin sukupuolen yksikkökilpailussa. Svetlana Germanovich oli naisten kilpailun 26. ja Vladislav Yakovlev miesten kilpailun 31.

### Taekwondo Taekwondo

*Pääartikkeli: Taekwondo kesäolympialaisissa 2016*
Rion osallistui kolme kazakstanilaista taekwondoinia. Ainoa miesurheilija oli Ruslan Zhaparov, joka hävisi ensimmäisen ottelunsa Radik Isayeville. Hän pääsi kuitenkin keräilyeriin, joissa hävisi eteläkorealaiselle Cha Dong-Minille. Naisissa Ainur Yesbergenova otteli 49 kg ja Cansel Deniz 67 kg sarjassa. Kumpikin hävisi ensimmäisen ottelunsa.

### Taitouinti Taitouinti

*Pääartikkeli: Taitouinti kesäolympialaisissa 2016*
Pari Alexandra Nemich-Yekaterina Nemich oli karsinnoissa sekä vapaaohjelman että teknisen osuuden 15. Parin karsintojen lopullinen sijoitus oli 15. joka ei riittänyt loppukilpailuun.

### Tennis Tennis

*Pääartikkeli: Tennis kesäolympialaisissa 2016*
Yaroslava Shvedova osallistui sekä kaksinpeliin että nelinpeliin. Kaksinpelissä hän hävisi ensimmäisellä kierroksella Misaki Doille erin 0–2. Nelinpelissä hän hävisi ensimmäisen ottelun parinsa Galina Voskoboyevan kanssa belgialaisille Kirsten Flipkensille ja Yanina Wickmayerille.

### Uinti Uinti

*Pääartikkeli: Uinti kesäolympialaisissa 2016*
Uintiin osallistui kolme kazakstanilaisuimaria. Dmitriy Balandin kilpaili miesten rintauinnissa 100 ja 200 metrillä. Lyhyemmällä matkalla hän oli kahdeksas. 200 metrillä hän voitti olympiakultaa ajalla 2.07.46. Naisissa Vitaliy Khudyakov ei saanut aikaa 10 kilometrin avovesiuinnissa. Yekaterina Rudenko oli naisten 100 metrin selkäuinnissa alkuerien 20. eikä päässyt välieriin.

### Voimistelu Voimistelu

*Pääartikkeli: Voimistelu kesäolympialaisissa 2016*
Sabina Ashirbayeva osallistui rytmisen voimistelun karsintoihin. Hänen sijoituksensa 12. ei riittänyt loppukilpailuun. Miesten trampoliinissa Pirmammad Aliyev jäi karsinnoissa samalla sijalle 12. eikä päässyt loppukilpailuun.

### Yleisurheilu Yleisurheilu

*Pääartikkeli: Yleisurheilu kesäolympialaisissa 2016*
Yleisurheiluun osallistui 17 kazakstanilaisurheilijaa 23 eri kilpailuun. Ainoan mitalin saavutti Olga Rypakova naisten kolmiloikassa tuloksella 14,74 m. Muut urheilijat eivät päässeet loppukilpailuun tai eivät sijoittuneet kymmenen parhaan joukkoon.

Lähteet
-------

1. 1 2  Kazakhstan at the 2016 Rio de Janeiro Summer Games Sports Reference.  Arkistoitu 19.1.2018. Viitattu 8.11.2019. (englanniksi)
2. ↑  Vladimir Issachenko Sports Reference.  Arkistoitu 4.9.2011. Viitattu 8.11.2019. (englanniksi)
3. ↑  Rashid Yunusmetov Sports Reference.  Arkistoitu 18.12.2012. Viitattu 8.11.2019. (englanniksi)
4. ↑  Yury Yurkov Sports Reference.  Arkistoitu 1.9.2009. Viitattu 8.11.2019. (englanniksi)
5. ↑  Yelizaveta Korol Sports Reference.  Arkistoitu 5.7.2019. Viitattu 8.11.2019. (englanniksi)
6. ↑  Mariya Dmitriyenko Sports Reference.  Arkistoitu 5.7.2019. Viitattu 8.11.2019. (englanniksi)
7. ↑  Sultan Duzelbayev Sports Reference.  Arkistoitu 5.7.2019. Viitattu 20.11.2019. (englanniksi)
8. ↑  Luiza Saidiyeva Sports Reference.  Arkistoitu 5.7.2019. Viitattu 20.11.2019. (englanniksi)
9. ↑  Yeldos Smetov Sports Reference. Viitattu 20.11.2019. (englanniksi)
10. ↑  Zhansay Smagulov Sports Reference.  Arkistoitu 7.11.2017. Viitattu 20.11.2019. (englanniksi)
11. ↑  Didar Khamza Sports Reference. Viitattu 20.11.2019. (englanniksi)
12. ↑  Maxim Rakov Sports Reference. Viitattu 20.11.2019. (englanniksi)
13. ↑  Otgontsetseg Galbadrakhyn Sports Reference.  Arkistoitu 18.10.2017. Viitattu 20.11.2019. (englanniksi)
14. ↑  Marian Urdabayeva Sports Reference.  Arkistoitu 7.11.2017. Viitattu 20.11.2019. (englanniksi)
15. ↑  Yekaterina Smirnova Sports Reference.  Arkistoitu 5.7.2019. Viitattu 20.11.2019. (englanniksi)
16. ↑  Timur Khaydarov Sports Reference.  Arkistoitu 5.7.2019. Viitattu 20.11.2019. (englanniksi)
17. ↑  Aleksey Dergunov Sports Reference.  Arkistoitu 14.9.2011. Viitattu 20.11.2019. (englanniksi)
18. ↑  Ilya Golendov Sports Reference.  Arkistoitu 5.7.2019. Viitattu 20.11.2019. (englanniksi)
19. 1 2  Kazakhstan Canoeing at the 2016 Rio de Janeiro Summer Games Sports Reference.  Arkistoitu 5.7.2019. Viitattu 20.11.2019. (englanniksi)
20. ↑  Inna Klinova Sports Reference.  Arkistoitu 5.7.2019. Viitattu 20.11.2019. (englanniksi)
21. ↑  Zoya Ananchenko Sports Reference.  Arkistoitu 5.7.2019. Viitattu 20.11.2019. (englanniksi)
22. ↑  Ilya Mokretsov Sports Reference.  Arkistoitu 5.7.2019. Viitattu 21.11.2019. (englanniksi)
23. ↑  Yelena Potapenko Sports Reference.  Arkistoitu 5.7.2019. Viitattu 21.11.2019. (englanniksi)
24. ↑  Pavel Ilyashenko Sports Reference.  Arkistoitu 15.12.2012. Viitattu 21.11.2019. (englanniksi)
25. ↑  Birzhan Zhakypov Sports Reference.  Arkistoitu 18.4.2020. Viitattu 21.11.2019. (englanniksi)
26. ↑  Olzhas Sattibayev Sports Reference.  Arkistoitu 18.4.2019. Viitattu 21.11.2019. (englanniksi)
27. ↑  Kairat Yeraliyev Sports Reference.  Arkistoitu 5.7.2019. Viitattu 21.11.2019. (englanniksi)
28. ↑  Berik Abdrakhmanov Sports Reference.  Arkistoitu 24.4.2019. Viitattu 21.11.2019. (englanniksi)
29. ↑  Ablaykhan Zhusupov Sports Reference.  Arkistoitu 24.4.2019. Viitattu 21.11.2019. (englanniksi)
30. ↑  Daniyar Yeleusinov Sports Reference.  Arkistoitu 7.7.2017. Viitattu 21.11.2019. (englanniksi)
31. ↑  Zhanibek Alimkhanuly Sports Reference.  Arkistoitu 5.7.2019. Viitattu 21.11.2019. (englanniksi)
32. ↑  Adilbek Niyazymbetov Sports Reference. Viitattu 21.11.2019. (englanniksi)
33. ↑  Vasily Levit Sports Reference. Viitattu 21.11.2019. (englanniksi)
34. ↑  Ivan Dychko Sports Reference. Viitattu 21.11.2019. (englanniksi)
35. ↑  Zhaina Shekerbekova Sports Reference.  Arkistoitu 5.7.2019. Viitattu 21.11.2019. (englanniksi)
36. ↑  Dariga Shakimova Sports Reference. Viitattu 21.11.2019. (englanniksi)
37. ↑  Arli Chontey Sports Reference. Viitattu 26.11.2019. (englanniksi)
38. ↑  Farkhad Kharki Sports Reference. Viitattu 26.11.2019. (englanniksi)
39. ↑  Nidzhat Rakhimov Sports Reference. Viitattu 26.11.2019. (englanniksi)
40. ↑  Denis Ulanov Sports Reference.  Arkistoitu 22.3.2019. Viitattu 26.11.2019. (englanniksi)
41. ↑  Aleksandr Zaychikov Sports Reference. Viitattu 26.11.2019. (englanniksi)
42. ↑  Margarita Yeliseyeva Sports Reference.  Arkistoitu 5.7.2019. Viitattu 26.11.2019. (englanniksi)
43. ↑  Karina Goricheva Sports Reference. Viitattu 26.11.2019. (englanniksi)
44. ↑  Zhazira Zhapparkul Sports Reference.  Arkistoitu 22.3.2019. Viitattu 26.11.2019. (englanniksi)
45. ↑  Kazakhstan Wrestling at the 2016 Rio de Janeiro Summer Games Sports Reference.  Arkistoitu 13.4.2019. Viitattu 26.11.2019. (englanniksi)
46. ↑  Bakhtiyar Kozhatayev Sports Reference.  Arkistoitu 5.7.2019. Viitattu 26.11.2019. (englanniksi)
47. ↑  Andrey Zeyts Sports Reference.  Arkistoitu 26.1.2019. Viitattu 26.11.2019. (englanniksi)
48. ↑  Artyom Zakharov Sports Reference.  Arkistoitu 5.7.2019. Viitattu 26.11.2019. (englanniksi)
49. ↑  Kirill Gerasimenko Sports Reference.  Arkistoitu 5.7.2019. Viitattu 26.11.2019. (englanniksi)
50. ↑  Svetlana Germanovich Sports Reference.  Arkistoitu 18.4.2020. Viitattu 26.11.2019. (englanniksi)
51. ↑  Vladislav Yakovlev Sports Reference.  Arkistoitu 11.10.2018. Viitattu 26.11.2019. (englanniksi)
52. ↑  Ruslan Zhaparov Sports Reference.  Arkistoitu 24.8.2018. Viitattu 21.11.2019. (englanniksi)
53. ↑  Aynur Yesbergenova Sports Reference.  Arkistoitu 23.3.2019. Viitattu 21.11.2019. (englanniksi)
54. ↑  Zhansel Deniz Sports Reference.  Arkistoitu 24.8.2018. Viitattu 21.11.2019. (englanniksi)
55. ↑  Synchronized Swimming at the 2016 Rio de Janeiro Summer Games: Women's Duet Qualifying Round Sports Reference.  Arkistoitu 13.4.2019. Viitattu 26.11.2019. (englanniksi)
56. ↑  Yaroslava Shvedova Sports Reference.  Arkistoitu 18.4.2020. Viitattu 26.11.2019. (englanniksi)
57. ↑  Galina Voskoboyeva Sports Reference.  Arkistoitu 1.10.2015. Viitattu 26.11.2019. (englanniksi)
58. ↑  Dmitry Balandin Sports Reference.  Arkistoitu 5.7.2019. Viitattu 26.11.2019. (englanniksi)
59. ↑  Vitaly Khudyakov Sports Reference.  Arkistoitu 5.7.2019. Viitattu 26.11.2019. (englanniksi)
60. ↑  Yekaterina Rudenko Sports Reference.  Arkistoitu 6.2.2010. Viitattu 26.11.2019. (englanniksi)
61. ↑  Sabina Ashirbayeva Sports Reference.  Arkistoitu 5.7.2019. Viitattu 26.11.2019. (englanniksi)
62. ↑  Pirmammad Aliyev Sports Reference.  Arkistoitu 5.7.2019. Viitattu 26.11.2019. (englanniksi)
63. ↑  Olga Rypakova Sports Reference.  Arkistoitu 6.2.2012. Viitattu 26.11.2019. (englanniksi)
64. ↑  Kazakhstan Athletics at the 2016 Rio de Janeiro Summer Games Sports Reference.  Arkistoitu 7.5.2019. Viitattu 26.11.2019. (englanniksi)

Valtiot kesäolympialaisissa 2016

|  |  |  |  |  |  |  |
| --- | --- | --- | --- | --- | --- | --- |
| Aasia |  Afganistan |  Bahrain |  Bangladesh |  Bhutan |  Brunei |  Filippiinit |
|  Hongkong |  Indonesia |  Intia |  Iran |  Irak |  Itä-Timor |
|  Japani |  Jemen |  Jordania |  Kambodža |  Kazakstan |  Kiina |
|  Kiinan Taipei |  Kirgisia |  Pohjois-Korea |  Etelä-Korea |  Laos |  Libanon |
|  Malediivit |  Malesia |  Mongolia |  Myanmar |  Nepal |  Oman |
|  Pakistan |  Palestiina |  Qatar |  Saudi-Arabia |  Singapore |  Sri Lanka |
|  Syyria |  Tadžikistan |  Thaimaa |  Turkmenistan |  Uzbekistan |  Vietnam |
|  Yhdistyneet arabiemiirikunnat |
| Afrikka |  Algeria |  Angola |  Benin |  Botswana |  Burkina Faso |  Burundi |
|  Djibouti |  Egypti |  Eritrea |  Etelä-Afrikka |  Etelä-Sudan |  Etiopia |
|  Gabon |  Gambia |  Ghana |  Guinea-Bissau |  Guinea |  Kamerun |
|  Kap Verde |  Kenia |  Keski-Afrikan tasavalta |  Komorit |  Kongon dem. tasavalta |  Kongon tasavalta |
|  Lesotho |  Liberia |  Libya |  Madagaskar |  Malawi |  Mali |
|  Marokko |  Mauritania |  Mauritius |  Mosambik |  Namibia |  Niger |
|  Nigeria |  Norsunluurannikko |  Päiväntasaajan Guinea |  Ruanda |  Sambia |  São Tomé ja Príncipe |
|  Senegal |  Seychellit |  Sierra Leone |  Somalia |  Sudan |  Swazimaa |
|  Tansania |  Togo |  Tšad |  Tunisia |  Uganda |  Zimbabwe |
| Amerikka |  Antigua ja Barbuda |  Argentiina |  Aruba |  Bahama |  Barbados |  Belize |
|  Bermuda |  Bolivia |  Brasilia |  Brittiläiset Neitsytsaaret |  Caymansaaret |  Chile |
|  Costa Rica |  Dominica |  Dominikaaninen tasav. |  Ecuador |  El Salvador |  Grenada |
|  Guatemala |  Guyana |  Haiti |  Honduras |  Jamaika |  Kanada |
|  Kolumbia |  Kuuba |  Meksiko |  Nicaragua |  Panama |  Paraguay |
|  Peru |  Puerto Rico |  Saint Kitts ja Nevis |  Saint Lucia |  St.Vincent ja Grenadiinit |  Suriname |
|  Trinidad ja Tobago |  Uruguay |  Venezuela |  Yhdysvallat |  Yhdysvaltain Neitsytsaaret |
| Eurooppa |  Alankomaat |  Albania |  Andorra |  Armenia |  Azerbaidžan |  Belgia |
|  Bosnia ja Hertsegovina |  Bulgaria |  Espanja |  Georgia |  Irlanti |  Islanti |
|  Iso-Britannia |  Israel |  Italia |  Itävalta |  Kreikka |  Kosovo |
|  Kroatia |  Kypros |  Latvia |  Liechtenstein |  Liettua |  Luxemburg |
|  Pohjois-Makedonia |  Malta |  Moldova |  Monaco |  Montenegro |  Norja |
|  Puola |  Portugali |  Ranska |  Romania |  Ruotsi |  Saksa |
|  San Marino |  Serbia |  Slovakia |  Slovenia |  Suomi |  Sveitsi |
|  Tanska |  Tšekki |  Turkki |  Ukraina |  Unkari |  Valko-Venäjä |
|  Venäjä |  Viro |
| Oseania |  Amerikan Samoa |  Australia |  Cookinsaaret |  Fidži |  Guam |  Kiribati |
|  Marshallinsaaret |  Mikronesia |  Nauru |  Palau |  Papua-Uusi-Guinea |  Salomonsaaret |
|  Samoa |  Tonga |  Tuvalu |  Uusi-Seelanti |  Vanuatu |
| Muut |  Pakolaisurheilijat |  Itsenäiset olympiaurheilijat |